## 08008 Javni instituti u Republici Hrvatskoj

Mreža od 25 javnih znanstvenih instituta, osnovanih s ciljem obavljanja znanstvene i stručne djelatnosti, čini okosnicu znanstvenoga sustava u Republici Hrvatskoj. Ciljevi znanstvene djelatnosti su proširenje i produbljivanje znanstvenih spoznaja, doprinos rješavanju znanstvenih, socijalnih, gospodarskih, kulturnih i razvojnih izazova strateški važnih za Republiku Hrvatsku, stvaranje inovacija i patenata, poticanje održivog razvoja, postizanje konkurentnosti znanstvenih programa i projekata te povezivanje znanstvene djelatnosti i visokog obrazovanja.

Primarna zadaća javnih znanstvenih instituta je poticanje provedbe i sustavno unaprjeđivanje znanstvene djelatnosti, diseminacija rezultata istraživanja radi jačanja konkurentnosti hrvatskoga gospodarstva, integracija hrvatskog znanstvenog sustava u Europski istraživački prostor uz prihvaćanje posebnosti društvenih i humanističkih znanosti te izrada znanstvenih i stručnih podloga za potrebe Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 08008 | 143.545.063 | 142.330.961 | 160.663.090 | 139.900.626 | 131.266.255 | 112,9 |

### 3801 ULAGANJE U ZNANSTVENO ISTRAŽIVAČKU DJELATNOST

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 3801 | 143.545.063 | 142.330.961 | 160.663.090 | 139.900.626 | 131.266.255 | 112,9 |

Cilj 1. Jačanje znanstvene infrastrukture i sustav znanosti

Cilj 2. Poticanje izvrsnost i jačanje ljudskih potencijala

Cilj 3. Unaprjeđenje povezanost i suradnju znanstvene i visokoobrazovne zajednice s inovativnim gospodarstvom i društvom u cjelini

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Povećanje ulaganja u znanost i istraživanje kao udio u BDP-u | Ukupno izdvajanja za znanost i istraživanje kao udjela u BDP-u | Postotak | 1,43 | DZS | 1,6 | 2,0 | 2,5 |
| Povećanje ukupnog izdvajanja za znanost i istraživanje u sklopu Okvirnog programa za istraživanje i inovacije | Postotak stope uspješnosti hrvatskih prijava na Okvirni program za istraživanje i inovacije | Postotak | 18,64 | e-CORDA | 18,80 | 18,85 | 18,90 |
| Povećanje ulaganja iz privatnoga sektora u znanost i istraživanje | Postotak izdvajanja u poslovni sektor za znanost i istraživanje | Postotak | 54.3 | DZS | 54,5 | 55 | 56 |

#### A622150 PROGRAMSKO FINANCIRANJE JAVNIH INSTITUTA

Zakonske i druge pravne osnove

Zakon o visokom obrazovanju i znanstvenoj djelatnosti, Uredba o programskom financiranju javnih visokih učilišta i javnih znanstvenih instituta u Republici Hrvatskoj

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A622150 | 00 | 00 | 76.599.890 | 76.947.616 | 77.078.943 | 0,0 |

Ministarstvo znanosti i obrazovanja pokrenulo je tijekom 2023. godine postupak pregovaranja o programskom ugovoru s dvadeset i pet javnih znanstvenih instituta s ciljem uvođenja novog modela financiranja.

Programskim ugovorom utvrđuje se ukupno višegodišnje financiranje javnih znanstvenih instituta iz sredstava državnoga proračuna, a sastoji se od osnovne, razvojne i izvedbene proračunske komponente. Osnovnom proračunskom komponentom financiraju se osnovne potrebe javnog znanstvenog instituta, koje proizlaze iz obavljanja njegove djelatnosti, dok se razvojnom i izvedbenom proračunskom komponentom financira ostvarivanje posebnih ciljeva, koji se odnose na razvojne i izvedbene aktivnosti.

Programski ugovor omogućuje javnim znanstvenim institutima da definiraju svoje ciljeve i sredstva za njihovo ostvarenje, i to povezanim ulaganjima iz državnoga proračuna i Nacionalnoga plana oporavka i otpornosti. Kriteriji financiranja programskim ugovorom temelje se na nacionalnim strateškim smjernicama i izravno ovise o rezultatima i kvaliteti znanstvenoga rada.

Strateški ciljevi koje javni znanstveni instituti moraju ostvariti u sklopu ugovorenoga programskog razdoblja su:

• podizanje znanstvene izvrsnosti

• jačanje suradnje s gospodarstvom te razvoj nacionalnoga i regionalnoga identiteta i kulture te

• jačanje društvene odgovornosti.

Uvođenjem novoga modela financiranja programskim ugovorom javni znanstveni instituti preuzimaju odgovornost za dugoročni i sustavan rad na ostvarenju ciljeva iz programskoga ugovora kako bi ostvarili dodatno financiranje na temelju ostvarenih rezultata. Na ovakav način prvi put se uspostavlja funkcionalan sustav unaprjeđenja i razvoja kvalitete znanosti kojim će se omogućiti postizanje punoga potencijala hrvatskoga istraživačkog sektora.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj sklopljenih programskih ugovora | Broj javnih znanstvenih instituta koji će završiti pregovore i sklopiti programski ugovor | Broj (godišnje) | 0 | MZO | 20 | 25 | 25 |

#### A622151 PROGRAMSKO FINANCIRANJE JAVNIH INSTITUTA – IZ EVIDENCIJSKIH PRIHODA

Zakonske i druge pravne osnove

Zakon o proračunu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A622151 | 00 | 00 | 10.713.067 | 8.385.025 | 6.715.497 | 0,0 |

U okviru ove aktivnosti planiraju se sredstva koja se osiguravaju iz evidencijskih prihoda za sve tri komponente programskog financiranja te se ista sastoji od sljedećih elemenata/podaktivnosti 25 javnih instituta:

1. Rashodi i izdaci za redovnu djelatnost koji se financiraju iz vlastitih prihoda javnih instituta odnosno prihoda koje isti ostvaruju obavljanjem poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna primjerice od znanstveno-istraživačkih i stručnih projekata, elaborata i ekspertiza, ostalih poslova ugovorenih na nacionalnom i međunarodnom tržištu i u tržišnim uvjetima, iznajmljivanja prostora i dr.

2. Rashodi i izdaci za redovnu djelatnost koji se financiraju iz namjenskih prihoda korisnika, a koji se najvećim dijelom ostvaruju od Hrvatske zaklade za znanost, ali i od donacija te pomoći iz inozemstva i unutar općeg proračuna.

Za financiranje redovne djelatnosti iz vlastitih i namjenskih izvora financiranja u 2024. planirana su sredstva u iznosu od 3,295,936 EUR za plaće zaposlenika, 3,537,209 EUR za materijalne rashode, 1,548,432 EUR za rashode za nabavu nefinancijske imovine te za ostale rashode i izdatke iznos od 319,639 EUR.

Za financiranje redovne djelatnosti iz vlastitih i namjenskih izvora financiranja u 2025. planirana su sredstva u iznosu od 2,460,350 EUR za plaće zaposlenika, 2,765,815 EUR za materijalne rashode, 889,162 EUR za rashode za nabavu nefinancijske imovine te za ostale rashode i izdatke iznos od 263,800 EUR.

Za financiranje redovne djelatnosti iz vlastitih i namjenskih izvora financiranja u 2026. planirana su sredstva u iznosu od 1,678,530 EUR za plaće zaposlenika, 2,283,036 EUR za materijalne rashode, 466,158 EUR za rashode za nabavu nefinancijske imovine te za ostale rashode i izdatke iznos od 281,875 EUR.

#### A622152 PROGRAMSKO FINANCIRANJE JAVNIH INSTITUTA - IZ STRUKTURNIH I INVESTICIJSKIH FONDOVA EU

Zakonske i druge pravne osnove

Nacionalni plan oporavka i otpornosti 2021.-2026. (NPOO), komponenta C3.2, prema reformama, investicijama te samim aktivnostima i njihovim vremenskim okvirima

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A622152 | 00 | 00 | 42.017.593 | 26.378.000 | 22.659.653 | 0,0 |

S ove aktivnosti financirat će se provedba reformi planiranih u sklopu Nacionalnog plana oporavka i otpornosti 2021.-2026.koje se odnose na aktivnosti: razvoj i provedbu sustava programskih sporazuma za financiranje sveučilišta i znanstvenih instituta, financiranje infrastrukturnih projekata za jačanje institucionalnih kapaciteta sveučilišta i znanstvenih instituta, uspostavu novog okvira za napredovanje i razvoj karijera istraživača te provedbu novih programa, ulaganje u istraživačko-tehnološku infrastrukturu u STEM i ICT područjima, uspostavu funkcionalnijeg programskog okvira projektnog financiranja IRI te provedbu novih kompetitivnih IRI programa.

#### A622153 SAMOSTALNA DJELATNOST JAVNIH INSTITUTA – IZ EVIDENCIJSKIH PRIHODA

Zakonske i druge pravne osnove

Zakon o proračunu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A622153 | 00 | 00 | 30.544.731 | 27.186.671 | 24.299.519 | 0,0 |

U okviru ove aktivnosti planiraju se sredstva koja nisu obuhvaćena ugovorom o programskom financiranju, a financiraju se iz evidencijskih prihoda te se ista sastoji od sljedećih elemenata/podaktivnosti 25 javnih instituta:

1. Rashodi i izdaci za redovnu djelatnost koji se financiraju iz vlastitih prihoda javnih instituta odnosno prihoda koje isti ostvaruju obavljanjem poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna primjerice od znanstveno-istraživačkih i stručnih projekata, elaborata i ekspertiza, ostalih poslova ugovorenih na nacionalnom i međunarodnom tržištu i u tržišnim uvjetima, iznajmljivanja prostora i dr.

2. Rashodi i izdaci za redovnu djelatnost koji se financiraju iz namjenskih prihoda korisnika, a koji se najvećim dijelom ostvaruju od Hrvatske zaklade za znanost, ali i od donacija te pomoći iz inozemstva i unutar općeg proračuna.

Za financiranje redovne djelatnosti iz vlastitih i namjenskih izvora financiranja u 2024. planirana su sredstva u iznosu od 8,757,516 EUR za plaće zaposlenika, 18,592,893 EUR za materijalne rashode, 3,010,328 EUR za rashode za nabavu nefinancijske imovine te za ostale rashode i izdatke iznos od 183,994 EUR.

Za financiranje redovne djelatnosti iz vlastitih i namjenskih izvora financiranja u 2025. planirana su sredstva u iznosu od 7,504,529 EUR za plaće zaposlenika, 17,604,255 EUR za materijalne rashode, 1,915,276 EUR za rashode za nabavu nefinancijske imovine te za ostale rashode i izdatke iznos od 162,611 EUR.

Za financiranje redovne djelatnosti iz vlastitih i namjenskih izvora financiranja u 2026. planirana su sredstva u iznosu od 6,335,882 EUR za plaće zaposlenika, 16,547,356 EUR za materijalne rashode, 1,274,900 EUR za rashode za nabavu nefinancijske imovine te za ostale rashode i izdatke iznos od 141,381 EUR.

#### K622138 OBNOVA INFRASTRUKTURE I OPREME U PODRUČJU OBRAZOVANJA OŠTEĆENE POTRESOM

Zakonske i druge pravne osnove

Odluka Vlade Republike Hrvatske o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, te o imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K622138 | 2.387.540 | 1.596.198 | 86.679 | 172.579 | 98.338 | 5,4 |

Svrha aktivnosti je nadoknada sredstava projektima u području znanosti i obrazovanja za provedene hitne mjere zaštite, usluga utvrđivanja stanja, izrade snimki zatečenog stanja, izrada dokumentacije za provedbu i sama provedba dovođenja zgrada u prijašnje stanje ili cjelovite obnove koja podrazumijeva dodatno poboljšanje konstrukcija uz prilagodbu suvremenim standardima zgrada oštećenih u potresu 22. ožujka 2020. godine na području Grada Zagreba, Krapinsko-zagorske županije i Zagrebačke županije te izvođenje radova osiguranja i stabiliziranja oštećenih dobara.

Sa izvora 11 u sklopu ove aktivnosti financirat će se troškovi konstrukcijske obnove koji nisu dospjeli do 30.6.2023.

#### K622139 OBNOVA ZGRADA OŠTEĆENIH U POTRESU S ENERGETSKOM OBNOVOM - NPOO (C6.1.R1-I2)

Zakonske i druge pravne osnove

Provedbena odluka vijeća o odobrenju ocjene plana za oporavak i otpornost Hrvatske (10687/21), Odluka Vlade Republike Hrvatske o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, te o imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela.

Odluka o načinu raspodjele bespovratnih financijskih sredstava iz Fonda solidarnosti Europske unije za financiranje sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K622139 | 1.066.654 | 308.596 | 388.321 | 485.401 | 97.080 | 125,8 |

Svrha aktivnosti je nadoknada sredstava projektima u području znanosti i obrazovanja za provedene hitne mjere zaštite, usluga utvrđivanja stanja, izrade snimki zatečenog stanja, izrada dokumentacije za provedbu i sama provedba dovođenja zgrada u prijašnje stanje ili cjelovite obnove koja podrazumijeva dodatno poboljšanje konstrukcija uz prilagodbu suvremenim standardima zgrada oštećenih u potresu 22. ožujka 2020. godine (na području Grada Zagreba, Krapinsko-zagorske županije i Zagrebačke županije) te u seriji potresa od 28. prosinca 2020. godine (na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije) te izvođenje radova osiguranja i stabiliziranja oštećenih dobara.

Sredstva će se koristiti iz komponente 6. „Obnova zgrada“, C6.1. R1-I2 „Obnova zgrada oštećenih u potresu s energetskom obnovom “ Nacionalnog plana oporavka i otpornosti 2021. – 2026.

Planirana sredstva potrebna za provedbu projekata su izračunata na temelju dinamike provedbe projekata i planova budućih potraživanja od Korisnika (ZNS).

#### K622144 OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO

Zakonske i druge pravne osnove

Odluka o načinu raspodjele bespovratnih financijskih sredstava iz Fonda solidarnosti Europske unije za financiranje sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K622144 | 00 | 425.050 | 312.809 | 345.334 | 317.225 | 73,6 |

Svrha aktivnosti je nadoknada sredstava projektima u području znanosti i obrazovanja za provedene hitne mjere zaštite, usluga utvrđivanja stanja, izrade snimki zatečenog stanja, izrada dokumentacije za provedbu i sama provedba dovođenja zgrada u prijašnje stanje ili cjelovite obnove koja podrazumijeva dodatno poboljšanje konstrukcija uz prilagodbu suvremenim standardima zgrada oštećenih u seriji potresa od 28. prosinca 2020. godine (na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije) te izvođenje radova osiguranja i stabiliziranja oštećenih dobara.

Sa izvora 11 u sklopu ove aktivnosti financirat će se troškovi konstrukcijske obnove koji nisu dospjeli do 30.6.2023.